MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 3767/20.01.2022

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul:

**RAPORT DE SPECIALITATE**

la proiectul de hotărâre privind darea în administrare către Direcția Municipală Creșe Satu Mare a imobilelor în care își desfășoară activitatea creșele din municipiul Satu Mare

 Prin Hotărârea Consiliului Local al municipiului Satu Mare nr. 282/28.10.2021 s-a înființat instituția publică Direcția Municipală Creșe Satu Mare structură cu personalitate juridică în subordinea Consiliului Local al Municipiului Satu Mare.

 Un număr de 6 creșe își desfășoară în momentul de față activitatea în clădiri proprietatea publică a municipiului Satu Mare drept urmare se impune acordarea unui drept de administrare către Direcția Municipală Creșe Satu Mare asupra suprafețelor din imobile în care își desfășoară activitatea respectiv având în vedere că creșele funcționează în imobile împreună cu grădinițe s-au efectuat măsurători și fiecare unitate de învățământ va primi în administrare suprafața efectiv utilizată.

Potrivit art.108 lit.a) din OUG nr.57/2019 privind Codul Administrativ, cu modificările și completările ulterioare, bunurile proprietate publică sau privată a unităților administrativ-teritoriale pot fi date în administrare, unor instituții publice iar conform art. 290 din același act normativ evidența financiar contabilă a bunurilor care alcătuiesc domeniul public al UAT se țin distinct în contabilitate de către titularul dreptului de administrare.

 Având în vedere cele de mai sus, considerăm că proiectul de hotărâre este necesar, oportun și legal fapt pentru care se înaintează Consiliului local al municipiului Satu Mare, cu propunere de aprobare.

Şef Serviciu

Faur Mihaela

Faur Mihaela/ 2 ex.